ഡോ. എം. വി. പിള്ളയെ ഇന്ത്യാ പ്രസ് ക്ലബ് നോര്ത്ത് അമേരിക്ക അനുമോദിച്ചു ഡാളസ്: വേള്ഡ് ഹെല്ത്ത് ഓര്ഗനൈസേഷന് ഡബ്യുഎച്ച്ഒ കാന്സര് കണ്സല്ട്ടന്റായി നിയമിക്കപ്പെട്ട അമേരിക്കയിലെ പ്രമുഖ ഓങ്കോളജിസ്റ്റും ഇന്റര്നാഷണല് നെറ്റ്വര്ക്ക് ഫോര് ക്യാന്സര് ട്രീറ്റ്മെന്റ് റിസര്ച്ച് സംഘടനാ പ്രസിഡന്റും അറിയപ്പെടുന്ന സാമൂഹ്യ സാംസ്ക്കാരിക പ്രവര്ത്തകനും ഇന്ത്യ പ്രസ് ക്ലബ് ഓഫ് നോര്ത്ത് ടെക്സസ് ഹോണററി അംഗവുമായ ഡോ. എം. വി. പിള്ളയെ ഇന്ത്യ പ്രസ് ക്ലബ് ഓഫ് നോര്ത്ത് അമേരിക്ക, നോര്ത്ത് ടെക്സസ് ചാപ്റ്റര് പ്രസിഡന്റ് സണ്ണി മാളിയേക്കല് അഭിനന്ദിച്ചു. ലോകാരോഗ്യ സംഘടനയുടെ ചരിത്രത്തില് ഈ സ്ഥാനം അലങ്കരിക്കുന്നതിനു നിയമിതനായ ആദ്യ അമേരിക്കന് മലയാളിയാണ് ഡോ. എം. വി. പിള്ള എന്നു മാളിയേക്കല് പറഞ്ഞു. ഇന്ത്യ പ്രസ് ക്ലബിന്റെ എല്ലാ പ്രവര്ത്തനങ്ങളുമായി സഹകരിക്കുന്ന ഡോ. പിള്ള റീജിയണല് കാന്സര് സെന്റര് ഗവേണിങ്ങ് ബോഡി മെമ്ബറായും തിരഞ്ഞെടുക്കപ്പെട്ടത് പ്രത്യേകം ശ്ലാഘനീയമാണ്. ഇന്ത്യയിലും പ്രത്യേകിച്ച് കേരളത്തിലും കാന്സര് രോഗചികിത്സക്കുള്ള അത്യാധുനിക സൗകര്യങ്ങള് സ്ഥാപിക്കുന്നതിനു ലോകാരോഗ്യ സംഘടന ക്.ാന്സര് കണ്സല്ട്ടന്റായി നിയമിക്കപ്പെട്ട ഡോ. പിള്ളക്ക് കഴിയട്ടെ എന്നും സണ്ണി ആശംസിച്ചു.